ศึกแย่งหุ้นเสริมสุขยังไม่จบ
ศึกแย่งหุ้นเสริมสุขยังไม่จบหลังกลุ่มเป๊ปซี่ยังไม่ประสบความสำเร็จในการขอซื้อหุ้นจากผู้ถือหุ้นทั่วไป
14 มิ.ย. 2553

ศึกแย่งหุ้นเสริมสุขยังไม่จบหลังกลุ่มเป๊ปซี่ยังไม่ประสบความสำเร็จในการขอซื้อหุ้นจากผู้ถือหุ้นทั่วไป
นายสมชาย บุลสุข รายงานการซื้อหุ้นบริษัทเสริมสุข(SSC)จำนวน 20 ล้านหุ้น และนายฐิติวุฒิ์  บุลสุข ซื้อจำนวน  12,212,470 หุ้นในราคาห้นละ 29 บาทต่อหุ้น  รวมเป็นเงินทั้งสิ้น 934 ล้านบาท ทั้งนี้เป็นการได้มาของหุ้นเมื่อวันที่ 10 มิ.ย.2553
กรณีนายสมชายและนายฐิติวุฒิ์ได้หุ้นบริษัทเสริมสุขมาจำนวนมาก คาดเป็นการซื้อหุ้นทั้งหมดมาจากกลุ่มโอสถานุเคราะห์ และทำให้การจัดทำคำเสนอซื้อหุ้นจากผู้ถือหุ้นทั่วไป(เทนเดอร์ออฟเฟอร์)ของกลุ่มเป๊ปซี่ไม่ประสบความสำเร็จ เพราะมีผู้นำหุ้นมาขายน้อยกว่าจำนวนที่กำหนด ส่งผลให้กลุ่มเป๊ปซี่เก็บหุ้นได้ไม่ถึง 51% ของทุนจดทะเบียนและครอบงำกิจการหรือเทกโอเวอร์ล้มเหลว
อย่างไรก็ตาม ทางบริษัทเสริมสุขแจ้งตลาดหลักทรัพย์เมื่อวันศุกร์ที่ผ่านมาว่าการได้หุ้นของกลุ่มบุลสุขจำนวนมากถึง 32 ล้านหุ้นหรือคิดเป็นกว่า 12% ไม่ทำให้โครงสร้างผู้ถือหุ้นใหญ่ของบริษัทเปลี่ยนแปลงไป
แต่การเทคโอเวอร์ไม่สำเร็จของกลุ่มเป๊ปซี่ และตามกฎเกณฑ์ทางกลุ่มเป๊ปซี่ก็ห้ามตั้งโต๊ะซื้อหุ้นจากรายย่อยอีกเป็นเวลา 12 เดือน แต่เช้าวันที่ 14 มิ.ย.นี้มีข่าวตามหน้าหนังสือพิมพ์ว่า ทางกลุ่มเป๊ปซี่จะไม่ยอมแพ้ และจะพยายามเข้าเก็บหุ้นจากตลาดหลักทรัพย์  ทำให้ราคาหุ้นบริษัทเสริมสุข คึกคัก ล่าสุดบวก5%  หรือ 1.50บาท ซื้อขายบริเวณ  31.50 บาท ถือว่าค่อนข่างปกติ  เพราะหากดีลเทกโอเวอร์ไม่ประสบความสำเร็จ ราคาหุ้นจะต้องอ่อนตัวลง ไปสู่จุดที่เคยขึ้นมาจากระดับต่ำกว่า 20 บาท